Arriba a Alaquàs el Mercat Jove de l'Estudiant
08/04/2003 13:47:00

# Arriba a Alaquàs el Mercat Jove de l'Estudiant

*   08/04/2003 13:47:00
*   [Imprimir](#)
*   Compartir
*    https://www.alaquas.org/documento.asp?id\_do=8531

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8531%2F0&title=Ajuntament%20d%27Alaqu%C3%A0s.%20Premsa.Arriba%20a%20Alaqu%C3%A0s%20el%20Mercat%20Jove%20de%20l%27Estudiant)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8531/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8531/8531_Form_4.jpg)](https://www.alaquas.org/ficheros/documentos/2003/2/8531/8531_Form_10.jpg "<a href='https://www.alaquas.org/ficheros/documentos/2003/2/8531/8531_Form_10.jpg' target=_blank><i class='fa fa-external-link' aria-hidden='true'></i>.Arriba a Alaquàs el Mercat Jove de l'Estudiant</a>")

Aquest Mercat ofereix atenció personalitzada, informació i orientació sobre les possibilitats de formació que tenen les i els joves per a preparar el seu futur professional

L'Ajuntament d'Alaquàs ha organitzat un any més una nova edició del Mercat Jove de l'Estudiant, activitat que té com a objectius oferir a les i els joves d'Alaquàs atenció especialitzada i personalitzada sobre les alternatives d'estudis i de formació que existeixen per tal de preparar el seu futur professional. Aquesta activitat va estar ubicada al Centre Cultural l'Olivar fins el dimecres 9 d'abril.

El Mercat Jove de l'Estudiant està dirigit especialment a les i els joves d'entre 15 i 18 anys i està dividit en diferents espais segons les àrees temàtiques. En l'àrea de la formació, les i els visitants poden trobar informació actualitzada sobre els estudis que hi ha a Alaquàs, a la Comunitat Valenciana i a la resta del país. A través de panells explicatius, les i els joves troben en aquesta àrea una àmplia informació sobre els cicles formatius, els nous batxillerats, els estudis universitaris i altres alternatives de formació com ara l'escola oficial d'idiomes, l'escola taller o els estudis artístics.

En aquest Mercat es pot trobar també informació sobre les formes d'accés als diferents cicles formatius o a la Universitat, així com també informació sobre matrícules, beques i convalidacions. Una altra àrea a destacar és la que dóna informació sobre com participar en les associacions i en els moviments estudiantils dels diferents centres educatius.

El Mercat disposa també d'una àrea temàtica sobre la incorporació i l'accés al món laboral de les i els estudiants. En aquesta, hi ha informació sobre els estudis que hui en dia tenen més eixida laboral així com també els cursos de formació ocupacional en què es poden matricular les i els joves.

Tota aquesta informació que ofereix el Mercat Jove de l'Estudiant pot ser consultada a través dels diferents panells explicatius, les carpetes d'autoconsulta o bé mitjançant els ordinadors connectats a la xarxa. Les i els visitants poden demanar també ajuda a les i els informadors especialitzats en cadascuna de les àrees temàtiques, que guien les i els joves pel Mercat Jove de l'Estudiant.